[{"text_idx": "#000002", "text": "Azken urteotan bezala Irungo Udaleko Euskara Arloak hainbat ekimen antolatu ditu Euskararen Nazioarteko Eguna eta Euskaraldia ospatzeko. Irungo Udaleko Euskara Ordezkaria den Monica Martinezek aurkeztu du programa eta haren hitzetan \u201cEuskara gehiago, gehiagorekin eta gehiagotan egiteko proposamena luzatu nahi du Udalak. Euskara, Irungo plazetan nahi dugu, indartsu eta sendo, euskara, hizkuntza erabilia eta bizia izatea. Eta honek guztion gogoa eta ahalegina eskatzen du: norbanakoei eta kolektiboei. Horregatik, azaroaren 20tik abenduaren 4ra, Irungo norbanakoek eta entitateek euskaraz aritzeko ahalegina egingo dute\u201d."}, {"text_idx": "#000004", "text": "Baina bi egun horien artean irundarrek hainbat emanaldiez disfrutatzeko aukera izango dute. Azaroaren 27an, \u201cEne Kantak\u201d talde nafarrak familientzako \u201cLiluragarria, gorputz barrura goaz\u201d ikuskizuna estreinatuko du Amaia KZn, arratsaldeko 18:00etatik aurrera. Abesti eta koreografien bidez, Nere eta Eneko pertsonaiek leku liluragarri bat ezagutuko dute."}, {"text_idx": "#000005", "text": "Azaroaren 28an arratsaldeko 17:00etan, aldiz, Glu Glu taldearen \u201cMari errauskin\u201d familientzako antzerkia programatu da. Antzerki taldeak antzerkirako ipuin klasikoen moldaketetan aurrerapausoak eman ditu. Oraingo honetan klasikoetan klasikoa den Mari Errauskin ekarriko dugu oholtzara eta printzesen ipuinari buelta emango dio: gelako liderra eta eskolako printzesa sentitzen den ume bat izango da protagonistetako bat."}, {"text_idx": "#000010", "text": "Euskara Zinegotziak azaldu duenez ia ekimen guztiak doakoak izango dira, bat izan ezik, \u201cMari errauskin\u201d horretarako sarreraren prezioa 4,40 eurokoa izango da."}, {"text_idx": "#000011", "text": "Ekitaldi guztiak doakoak izango dira, \u201cMari Errauskin\u201d izan ezik. Beste ekitaldi batzuetarako gonbidapenak Turismo bulegoan jaso ahal izango dira azaroaren 17tik aurrera, edo Amaia KZren leihatilan, ekitaldi bakoitzaren egunean bertan. Jarduera guztietan segurtasun- eta higiene-neurriak mantenduko dira (maskara, gel hidroalkoholikoa, distantziak, kopuru mugatua, etab.). Azaroaren 28ko Kantujira eta abenduaren 5eko Laburbirarako sarrerak lortzeko mezu bat idatzi behar da posta kontura Izen-abizenak eta \u201cKantujira\u201d edo \u201cLaburbira\u201d zehaztuz. Udaletik gonbidapena helaraziko zaie interesatuei bueltan aforoa bete arte."}, {"text_idx": "#000012", "text": "Monica Martinezek gaineratu duenez, \u201cProgramazio honek zentzu handiagoa izango du egun hauetan guztietan euskaraz gehiago, jende gehiagorekin eta gehiagotan hitz egiten badugu; eta hau guztia urteko gainerako egunetara zabaltzen badugu\u201d. Hori dela eta, Euskaraldian izena emateko deia egin die ordezkariak herritarrei (esteka honen bidez: "}, {"text_idx": "#000013", "text": "Irunen 85 entitatek izena eman dute Euskaraldian eta ia 400 Arigune sortuko dira azaroaren 20tik abenduaren 4ra. Bestalde, norbanakoen izenematea bideratzeko komunikazio kanpaina bideratu dute kartelak, MUPIAk, irrati kuen bidez, Udalarekin elkarlanean eta dagoeneko 1.652 lagunek izena eman dute ariketan parte hartzeko. 1302 Ahobizi eta 350 Belarriprest."}, {"text_idx": "#000014", "text": "Txapak ere banatzen aritu dira azaroaren bigarren hamabostaldian. Jaso ez duenak aukera du Udal Euskaltegian txapa jasotzeko azaroaren 17 edo 19an, 11:00etatik 13:00etara eta 17:00etatik 20:00etara. Hala ere 2018ko txapa berrerabiltzeko deia luzatu dute, egungo egoeran ilarak saihesteko eta ingurumena zaintzeko."}, {"text_idx": "#000015", "text": "Talde eragilearen ekimenez larunbat honetan formazioa eman zaie modu presentzialean eta telematikoki Ahobizi eta Belarriprest guztiei."}, {"text_idx": "#000018", "text": "Elkarrekin Irun pide al gobierno municipal que se atiendan las reclamaciones de las asociaciones animalistas"}, {"text_idx": "#000019", "text": "Lapurriturri ofrecera\u0301 una nueva salida en su programa de excursiones por Aiako Harria\nGirabira 2023 arrancara\u0301 este viernes en Belaskoenea\nElkarrekin Irun pide al gobierno municipal que se atiendan las reclamaciones de las asociaciones animalistas\nLa nueva calle Ermita empieza a ser una realidad\nIrun contara\u0301 con una red de monitorizacio\u0301n de la calidad del aire"}]